રાજકોટ જિલ્લાના ધોરાજીમાં ખૂબ પવન ફૂંકાયો હતો, પણ વરસાદ મંડાયો નહોતો, જયારે જામકંડોરણામાં 3-૪૫થી ૭ સુધીમાં એક ઈંચ જેટલો વરસી ગયો હતો. એક તરફ ૧૫ જૂને વરસાદની આશાએ ખેડૂતોએ ખેતરોમાં ધોરિયા કરી કપાસ-મગફળીનું વાવેતર કરેલુ ત્યારે બીજી બાજુ વરસાદ ખેંચાયો હતો. એવામાં શુક્રવારે મેઘરાજા આવી પહોંચતા પાક સુકાતો અટક્યો છે અને આનંદની લાગણી વ્યાપી છે. જામકંડોરણા તાલુકાના તરવડા, રાયડી, ઈશ્વરિયા ગામે પણ સારો વરસાદ થયો છે.